નવું પ્રોસેસીંગ યુનિટ ઉભું કરવા અને સામાન્ય કોર્પસ ફંડની જરૂરિયાત માટે આ કંપની મેઈડન આઈપીઓ દ્વારા તેનો રૂ. ૧૦ નો એક એવા ૧૦૯૨૦૦૦ ઈકવીટી શેર રૂ. ૧૮૦ના મુકરર ભાવે ઓફર કરીને રૂ. ૧૯.૬૬ કરોડ એકત્રીત કરવા મૂડી બજારમાં આવેલ છે. જાહેર ભરણા માટે આ ઈસ્યુ તા. ૨૯.૦૬.૨૦૧૮ ના રોજ ખુલશે અને તા. ૦૩.૦૬.૨૦૧૮ના રોજ બંધ થશે. ઓછામાં ઓછી અરજી ૮૦૦ શેર માટે અને તે પછી તેના ગુણાંકમાં કરવાની રહેશે. ફાળવણી પછી તેમના શેર એન એસ ઈ એસ એમ ઈ ઈમર્જ પર લીસ્ટ થશે. આ ઈસ્યુ ભરાઈ ગયા પછી કંપનીની ભરપાઈ થયેલ મૂડીના ૨૬.૮૭% હિસ્સો આપશે. આ ઈસ્યુના લીડ મેનેજર આર્યમાન ફાઈનાન્સીઅલ સર્વિસીસ લી છે જયારે બીગશેર સર્વિસીસ પ્રા. લી. તેના રજીસ્ટ્રાર છે. શરુઆતમાં ભાવોભાવ શેર આપ્યા પછી, તેમણે બીજા ઈક્વીટી રૂ. ૩૦ (ઑગષ્ટ ર૦૧૪) અને રૂ. ૧પ૦ (માર્ચ ર૦૧૮) ના ભાવે આપેલ અને આ પછી ડીસેમ્બર ર૦૧૧માં ર શેર પર ૧ શેર બોનસ આપેલ હતો. પ્રમોટર્સ દ્વારા શેરના સંપાદનની સરેરાશ કિંમત શેર દીઠ રૂ.૩.૮પ, રૂ. ૭.૮૧ અને રૂ. ૯.પ૬ હતી. આ ઈસ્યુ બાદ આ કંપનીની હાલની ભરપાઈ થયેલ મૂડી જે રૂ. ૨.૯૭ કરોડ છે તે વધીને રૂ. ૪.૦૬ કરોડ થશે. તા. ૩૧.૧૨.૧૭નો ઈકવીટી ડેબ્ટ રેશિયો ૧.૦૩ઃ૧ છે.